news: نئی دہلی، یکم دسمبر (ایجنسی) ملک میں ایچ آئی وی منتقلی کے نئے معاملوں میں مسلسل کمی آرہی ہے گزشتہ سات برسوں میں اس میں 27 فیصد کی کمی آئی ہے اس کے باوجود ہر سال 80 سے 85 ہزار لوگ اس ایچ آئی وی کی زد میں آرہے ہیں اقوام متحدہ کے ایچ آئی وی اینڈ ایڈز پروگرام "یو این ایڈز" کے ہندوستان کے ڈائرکٹر ڈاکٹر بلال کامرہ نے آج کہا ہے کہ ہندوستان نے ایچ آئی وی منتقلی روکنے کی سمت میں اہم پیش رفت کی ہے لیکن ہر سال ملک میں منتقلی کے 80 ہزار معاملے قابل قبول نہیں ہیں